जैकलीन फर्नांडिस ने जॉन अब्राहम और वरुण धवन के साथ यूं की मस्ती, Video हुआ वायरल  
जैकलीन फर्नांडिस ने पोस्ट किया फनी वीडियो 
वरुण और जॉन संग गाना गाती नजर आईं एक्ट्रेस
सोशल मीडिया पर खूब वायरल हो रहा है वीडियो
जैकलीन फर्नांडिस (Jacqueline Fernandez), जॉन अब्राहम (John Abraham) और वरुण धवन की फिल्म 'ढिशूम (Dishoom)' को अब 3 साल पूरे हो चुके हैं. अपनी फिल्म के तीन साल पूरे होने पर एक्ट्रेस जैकलीन फर्नांडिस ने अपने इंस्टाग्राम एकाउंट पर एक फनी वीडियो शेयर किया है. इस वीडियो में जैकलीन फर्नांडिस के साथ वरुण धवन (Varun Dhawan) और जॉन अब्राहम गाना गाते नजर आ रहे हैं. गाना गाते हुए ये तीनों कलाकार खूब मस्ती भी कर रहे हैं. सोशल मीडिया पर उनका ये वीडियो खूब वायरल हो रहा है. इस फनी वीडियो को अपने फैन्स के साथ शेयर करते हुए जैकलीन फर्नांडिस ने मजाकिया लहजे में कहा, 'मैं इसके लिए कैप्शन नहीं लिख सकती...सॉरी.'

I just can't caption this... sorry #3yearsofdishoom @varundvn @thejohnabraham #rohitdhawan @nadiadwalagrandson
A post shared by  Jacqueline Fernandez (@jacquelinef143) on Jul 29, 2019 at 7:44am PDT

Miss our times. 3 years of Dishoom!! @varundvn @nadiadwalagrandson #rohitdhawan #wantapart2
A post shared by  John Abraham (@thejohnabraham) on Jul 29, 2019 at 2:34am PDT

सोशल मीडिया पर वायरल हो रहे इस वीडियो पर फैन्स खूब कमेंट कर रहे हैं और उन्हें फिल्म की सफलता की बधाइयां दे रहे हैं. जैक्लीन के अलावा वरुण धवन (Varun Dhawan) ने अपने इंस्टाग्राम स्टोरीज पर अपनी फिल्म 'ढिशूम (Dishoom)' के तीन साल पूरे होने पर पोस्ट किया है. वरुण धवन ने फिल्म की कई तस्वीरें फैन्स के साथ शेयर की हैं. 


बॉलीवुड एक्ट्रेस जैकलीन फर्नांडिस (Jacqueline Fernandez) ने फिल्म 'अलादीन' से बॉलीवुड में डेब्यू किया था. इस फिल्म में उनके साथ रितेश देशमुख (Riteish Deshmukh) भी लीड किरदार में नजर आए थे. हालांकि उनको पहचान सलमान खान के साथ की गई फिल्म 'किक' से मिली. इस फिल्म में जैकलीन फर्नांडिस की एक्टिंग को काफी सराहा गया था. अब जल्द ही एक्ट्रेस जैकलीन फर्नांडिस, सुशांत सिंह राजपूत के साथ फिल्म 'ड्राइव (Drive)' में नजर आने वाली है.